[{"text_idx": "#000000", "text": "alert(\"Copied the text: \" + copyText.value);"}, {"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000006", "text": "Codi arian a\u2019r Coronafeirws: byddwch yn hyderus a mynd ar-lein"}, {"text_idx": "#000007", "text": "Oherwydd y pandemig coronafirws mae elusennau yng Nghymru yn colli incwm wrth i ddigwyddiadau codi arian gael eu canslo a rhoddion unigol lleihau. Mae gan Alison Pritchard, Rheolwr Cyllido Cynaliadwy i CGGC, ychydig o gyngor i elusennau ar sut i wella eu presenoldeb codi arian ar-lein."}, {"text_idx": "#000008", "text": "Mae elusennau ar hyd a lled Cymru, ac yn wir ym mhob rhan o\u2019r byd, yn gweld gostyngiadau aruthrol mewn incwm wrth i ddigwyddiadau masnachu a chodi arian ddod i stop yn ystod cyfnod o gadw pellter cymdeithasol a chyfyngiadau symud ledled y byd. Gallai llai o roddion ddod trwy law unigolion hefyd wrth i bobl ystyried yr ansicrwydd ynghylch eu hincymau eu hunain dros y misoedd i ddod. Rwy\u2019n annog elusennau i feddwl am sut gallant newid neu gryfhau eu \u2018dulliau codi arian\u2019 er mwyn annog rhoddion yn ystod y cyfnod hwn."}, {"text_idx": "#000009", "text": "Still don\u2019t believe it helps donors to give, ESPECIALLY now?"}, {"text_idx": "#000012", "text": "Y rheol gyntaf wrth godi arian yw \u2018trwy ofyn mae cael\u2019 (\u2018if you don\u2019t ask, you don\u2019t get\u2019). Defnyddiwch ba bynnag offer cyfathrebu ar-lein sydd gennych i ofyn i\u2019ch rhwydweithiau a fyddent yn ystyried eich cefnogi. Gallai hyn fod ar gyfer gwasanaethau ychwanegol rydych chi\u2019n eu cynnig mewn ymateb i\u2019r argyfwng neu i gadw\u2019r drysau ar agor."}, {"text_idx": "#000013", "text": "Mae\u2019r bobl hynny sy\u2019n gallu gweithio o gartref heb i\u2019w hincymau gael eu heffeithio siw\u0302r o fod yn arbed arian. Ni allant gael eu paneidiau coffi dyddiol, mae\u2019r aelodaeth i\u2019r gampfa wedi\u2019i rhewi ac mae pobl yn cael eu hannog i siopa am fwyd mewn ffyrdd nad ydynt yn cynnwys tueddiadau i \u2018daro i\u2019r siop i brynu cinio\u2019 bob dydd. Gallai rhai arbed dros \u00a3100 y mis."}, {"text_idx": "#000014", "text": "Peidiwch a\u0302 bod ofn rhannu pa mor ddifrifol yw eich amgylchiadau. Mae\u2019r hashnod #Pobdyddyncyfri AR Twitter yn llawn pobl o\u2019r sector gwirfoddol sy\u2019n rhannu pa mor bwysig yw elusennau i gymdeithas a\u2019r hyn y gallai ei olygu i\u2019w cymunedau a defnyddwyr gwasanaethau pe bai nhw\u2019n gorfod cau."}, {"text_idx": "#000015", "text": "Gallwch hefyd ofyn i\u2019ch cefnogwyr cyfredol, yn enwedig y rheini a allai fod wedi bod yn cynllunio gwneud digwyddiad ar eich cyfer, i i wneud rhai gweithgareddau codi arian ar-lein yn lle hynny. Mae\u2019r erthygl hwn yn rhestru rhai awgrymiadau: a gall unigolion gynnal digwyddiadau codi arian ar eu proffiliau Facebook ac Instagram personol."}, {"text_idx": "#000016", "text": "Defnyddiwch ffeithiau a ffigurau i helpu i ddangos pa mor bwysig gallai rhodd rhywun fod. Gallai hyn gynnwys:"}, {"text_idx": "#000018", "text": "e. bydd \u00a320 yn galluogi\u2019ch llinell gyngor i aros ar agor am awr arall i gefnogi pobl agored i niwed sydd wedi\u2019u heffeithio gan y feirws\nbydd \u00a330 yn talu i fwyd gael ei gludo i rywun agored i niwed sydd wedi\u2019i ynysu gartref"}, {"text_idx": "#000019", "text": "Byddwch yn dryloyw ynghylch pam eich bod yn codi arian \u2013 ydych chi\u2019n codi arian i gynnig gwasanaethau ychwanegol i\u2019ch gweithgareddau dyddiol er mwyn ymateb i\u2019r anghenion ychwanegol sydd wedi codi yn sgil y coronafeirws neu\u2019n codi arian i gadw\u2019r mudiad i fynd gan fod eich incwm wedi gostwng cymaint. Mae\u2019r ddau reswm hyn yn rhesymau dilys tu hwnt i gynyddu eich gweithgareddau codi arian."}, {"text_idx": "#000020", "text": "Anogwch eich cwsmeriaid i ddod yn rhoddwyr"}, {"text_idx": "#000021", "text": "Os daw llawer o\u2019ch incwm o fasnachu, boed hynny drwy gaffi, siop, gwerthiannau mynediad/tocynnau neu unrhyw beth arall, gallwch gyfleu eich neges i gwsmeriaid rheolaidd. Fel y soniwyd uchod, mae\u2019n bosibl fod rhai o\u2019ch cwsmeriaid yn arbed arian. Gofynnwch iddynt droi eu pryniannau rheolaidd yn rhodd yn lle hynny, i helpu\u2019ch mudiad i ddod drwy\u2019r cyfnod hwn. Efallai y gallech gynnig talebau rhodd, a fydd yn cynnig incwm mawr ei angen i chi nawr, ac yn rhoi cyfle i\u2019r cwsmeriaid eu defnyddio pan fyddwn ni\u2019n dychwelyd i fywyd \u2018arferol\u2019 yn y misoedd i ddod."}, {"text_idx": "#000022", "text": "Os ydych chi mewn sefyllfa lle rydych chi\u2019n cynnig ad-daliadau am archebion, mae hwn yn gyfle i chi annog rhoddion yn lle hynny. Gweler isod enghraifft wych o hyn gan W\u0302yl y Gelli:"}, {"text_idx": "#000023", "text": "Gwnewch hi\u2019n hawdd i bobl roi"}, {"text_idx": "#000024", "text": "Yn fy marn i, hon yw\u2019r ail reol wrth godi arian \u2013 ei gwneud hi mor hawdd a\u0302 phosibl i bobl roi arian i chi; lleihau unrhyw rwystrau. Yn ystod y cyfnod hwn o ynysu a chadw pellter cymdeithasol, mae hyn yn golygu codi arian ar-lein."}, {"text_idx": "#000025", "text": "Ychwanegwch fotwm rhoi at eich gwefan neu dudalen Facebook. Gwnewch ef yn amlwg ar y dudalen hafan ac ar unrhyw dudalennau eraill sy\u2019n briodol yn eich tyb chi (Paypal yw un o\u2019r ffyrdd hawsaf o wneud hyn os ydych chi\u2019n elusen gofrestredig)\nMae Facebook ac Instagram yn cynnig swyddogaethau codi arian a allai fod yn werth chweil, ond dim ond os oes gennych chi gynulleidfaoedd da ar y platfformau hynny yn barod (neu gefnogwyr sydd a\u0302 chynulleidfaoedd da ar y platfformau hynny)\nMae Crowdfunder yn cynnig cyllid torfol heb da\u0302l drwy gydol yr argyfwng hwn \u2013 \nMae JustGiving yn hepgor ffioedd trafodiadau (y maen nhw fel arfer yn annog rhoddwyr i dalu amdanynt) yn ystod yr argyfwng \u2013 "}, {"text_idx": "#000026", "text": "Mae Local Giving yn blatfform rhoi ar-lein gwych ar gyfer mudiadau nad ydynt wedi\u2019u cofrestru gyda\u2019r Comisiwn Elusennau"}, {"text_idx": "#000030", "text": "Ymunwch a\u0302 ni ar y cyfryngau cymdeithasol"}]